laion/Wikipedia-Exotic huggingface dataset:
Wake Me Up

Wake Me Up הוא שיר מאת ה-DJ והמפיק המוזיקלי השוודי אביצ'י, אשר יצא כסינגל הראשון מאלבום הבכורה שלו, True, ב-2013. השיר נכתב והופק על ידי אביצ'י, בשיתוף עם מייק איינזיגר וזמר הנשמה האמריקאי אלו בלאק, שמבצע את השיר. הוא הוצג לראשונה במהלך הופעתו של אביצ'י בפסטיבל המוזיקה אולטרה במיאמי ב-17 ביוני 2013. עם יציאתו לאור, הפך השיר ללהיט בינלאומי באירופה ובמדינות נוספות ביניהן ישראל, והגיע לראש מצעד הסינגלים הבריטי ולמקום הרביעי במצעד בילבורד הוט 100. השיר הגיע למקום הראשון במצעד ב-22 מדינות, ביניהן אוסטרליה, ניו זילנד, הונגריה, אירלנד, הממלכה המאוחדת, ישראל ומספר מדינות אירופאיות נוספות. זה השיר שזכה להכי הרבה חיפושים באפליקציית Shazam, עם למעלה מ-23 מיליון חיפושים נכון לפברואר 2018. מידע על היצירה "Wake Me Up" באתר מיוזיק בריינז מידע על הסינגל "Wake Me Up" באתר מיוזיק בריינז מידע על השיר "Wake Me Up" באתר AllMusic מידע על היצירה "Wake Me Up" באתר Discogs מילות השיר "Wake Me Up" באתר Genius סרטון השיר "Wake Me Up" באתר יוטיוב מידע על הרצועה "Wake Me Up" באתר ספוטיפיי מידע על Wake Me Up, באתר המצעד האוסטרי, ארכיון מידע על Wake Me Up, באתר המצעד האיטלקי, ארכיון מידע על Wake Me Up, באתר המצעד הגרמני מידע על Wake Me Up, באתר מצעד דנמרק מידע על Wake Me Up, באתר המצעד הנורווגי מידע על Wake Me Up, באתר המצעד של ניו זילנד מידע על Wake Me Up, באתר המצעד הצרפתי, ארכיון מידע על Wake Me Up, באתר המצעד השוודי Billboard Global Excl. U.S., Billboard, ‏2023 (באנגלית אמריקאית) Hot 100 Songs - Decade-End, Billboard
ראש וייר

ראש וייר (באנגלית: Veier Head) הוא לשון יבשה גבוהה, המכוסה שלג, והמהווה את הקצה הדרומי ביותר של חצי האי ג'ייסון, בחוף אוסקר השני - החוף המזרחי של ארץ גרהאם שבאנטארקטיקה. מגלה הארצות הנורווגי קארל אנטון לארסן מיפה את חוף אנטארקטיקה באזור זה ב-9 בדצמבר 1893. לשון היבשה התגלתה על ידי סורן אנדרסן (Søren Andersen) הקצין הראשון של הספינה ג'ייסון בה הפליגו. חצי האי נקרא על שם הספינה, ולארסן קרא ללשון היבשה "האי ויירואן" על שם ויירואן (Veierøen), עיר הולדתו בנוורגיה. לארסן חשב כי מדובר באי ולא בלשון היבשה, וכאשר האזור מופה נשמר השם שנתן לארסן, וניתן לחצי האי. ראש וייר באתר הסקר הגאולוגי של ארצות הברית ראש וייר באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי מידע היסטורי על גילוי ראש וייר
קדושה (דת)

קדושה הוא מונח המתאר יחס מיוחד לחפץ, מקום, אירוע, טקסט או מושג בגלל קישורו לאלוהות או כוח רוחני אחר, או היותו ראוי לפולחן והערצה. הקדושה אינה נובעת מתכונה פיזית, אלא מוגדרת בהתאם לסט האמונות של המתבונן. היפוכה של הקדושה הוא החול. ערכים מורחבים – קודש וחול ביהדות ביהדות, ניתן משקל רב לקודש, כאשר לחפצים, מקומות, זמנים ואנשים ניתן מעמד של קדושה. האדם יכול לקדש חפץ במעשיו (על ידי פעולת ההקדש, או על ידי הפיכתו לתשמיש קדושה). בנצרות, הקדושה היא מתכונות האל. הקדושה מועברת אל המאמינים באמצעות הסקרמנטים. כך הכנסייה הקתולית מאמינה, לדוגמה, כי אכילת לחם הקודש מעבירה מקדושת האל אל האדם האוכל. אחד מ-99 שמות האל באסלאם הוא "הקדוש" (القدوس). מילה נוספת במשמעות דומה היא חראם (حرام), שניתנת לתרגום גם כ"מקודש". כך לדוגמה מסגד אל-חראם, המקום הקדוש ביותר לאסלאם. אמיל דורקהיים החשיב את הדיכוטומיה בין הקודש לחול כמאפיין המרכזי של דת. כלומר, לשיטתו, דת היא מערכת של אמונות והתנהגויות ביחס לדברים קדושים. דורקהיים מדגיש את ההבדל בין קודש וחול לעומת טוב ורע. החול איננו בהכרח רע, והקדוש אינו בהכרח טוב. קדושה, באתר אנציקלופדיה בריטניקה (באנגלית) רוביק רוזנטל, קדושה, באתר הזירה הלשונית, ‏28 באוקטובר 2014 (ארכיון)
Anyone Can See

Anyone Can See (בעברית: כל אחד יכול לראות) הוא אלבום הבכורה של הזמרת-יוצרת האמריקאית איירין קארה. האלבום יצא לאור בינואר 1982, על ידי חברת התקליטים נטוורק. מתוך האלבום יצא הסינגל הכפול "Anyone Can See" / "Why" אשר זכה להצלחה נאה ברחבי העולם. האלבום הגיע למקום ה-76 במצעד הבילבורד 200. האלבום הופק על ידי רון דנטה, וחלק משיריו נכתבו על ידי פזמונאים שונים כדוגמת הולנד-דוזייר-הולנד, איירין קארה, גורדון גרודי, ברוס רוברטס, גייל בוגז, ליאו סאייר וטום סנואו. האלבום יצא בסמוך ליציאת הלהיט "Fame", שעזר בקידומו. עם זאת, לא נכלל הלהיט ב-Anyone Can See. כמה עשורים לאחר צאתו, הועלה האלבום לרשת הזרמת המדיה ספוטיפיי. מידע על האלבום Anyone Can See באתר MusicBrainz האלבום Anyone Can See באתר Discogs Anyone Can See - Irene Cara | Songs, Reviews, Credits, AllMusic (באנגלית) Irene Cara - Anyone Can See / Why, Discogs (באנגלית) Album Search for "anyone can see", AllMusic (באנגלית) Shalev245’s Music Profile, Last.fm (באנגלית) Anyone Can See by Irene Cara (באנגלית אמריקאית), 1982-01-01, נבדק ב-2022-11-26 Anyone Can See, נבדק ב-2019-08-29
מיס עולם 1951

מיס עולם 1951 הייתה תחרות מיס עולם הראשונה. התחרות במקור הייתה אמורה להיות אירוע חד פעמי במסגרת פסטיבל בריטניה. בתחרות לקחו חלק 26 מתמודדות, 20 מבריטניה ו-6 ממדינות נוספות. הזוכה הייתה קיקי האקאנסון משוודיה. היא לבשה ביקיני בהכתרתה, דבר שגרם לסערה. מדינות עם מסורות דתיות חשבו להימנע מלקחת חלק בתחרות, ואף האפיפיור פיוס השנים עשר הגיב על כך. לאחר מכן הזוכות בתחרות לבשו שמלות ערב בעת הכתרתן. מדיה וקבצים בנושא מיס עולם 1951 בוויקישיתוף אתר אודות תחרויות יופי בשנות החמישים תחרות מיס עולם הראשונה פרטים אודות התחרות
אנסאט

אנסאט (בטטרית: Ансат; "פשוט") הוא מסוק רוסי רב-תכליתי בן 7–9 מושבים המסוגל לשאת 1,300 קילוגרם של מטען. עוצב על ידי הלשכה לעיצוב של חברת מסוקי קאזאן (KVZ). באוגוסט 2019 נחשף כי הוא עוצב כמסוק יוקרה כחלק ממותג אאורוס. הגודל והמראה הפונקציונלי של מסוק נקבעו כתוצאה ממחקר שיווקי שנערך בחברות התעופה הרוסיות כדי לקבוע את הדרישות למסוקים מסוג זה. אב הטיפוס הראשון של המסוק הורכב במאי 1997. הטיסה הראשונה בוצעה בשנת 1999. בשנת 2011 החל תהליך ההסמכה לגרסה האזרחית של המסוק. באוגוסט 2013 התקבלה תעודת רישום מרשם התעופה של ועדת התעופה הבין-מדינתית. המסוקים מיוצרים על ידי מפעל המסוקים של קאזאן (בשנת 2017 תוכנן להרכיב 16 מסוקים במפעל). מנועי המסוקים הוחלפו במנועי VK-800 V המיוצרים על ידי חברת Klimov OJSC. ב-28 באוקטובר 2016 "מסוקי רוסיה" מתכננת ייצור 40 מסוקי "ANSAT", כך לדברי הסמנכ"ל אלכסנדר צ'שרבינין. ביוני 2017 הגיע בוולגוגרד מסוק אנסאט הראשון ברוסיה המצויד כמסוק-אמבולנס לפינוי וחילוץ. במאי 2018, במסגרת תערוכת HeliRussia, קיבלה אנסאט את האישור לשינוי העיקרי להרחבת טווח הטמפרטורה של המנוע. לפיכך, כרגע, מסוק אנסאט מאושר לשימוש בטווח הטמפרטורות בין -45 ל +50 מעלות צלזיוס. באוגוסט 2019 המסוק הוצג בתערוכת MAKS, הסלון האווירי במוסקבה ובו נחשף עיצוב הפנים כעיצוב בהשראת מותג אאורוס. חיל האוויר של הפדרציה הרוסית — 45 מסוקי Ansat-U נכון לשנת 2018. משרד הבריאות של רפובליקת טטרסטן — מסוק אחד בשירות. חברת מערכות המסוקים הרוסית — 13 מסוקים. פולאר איירליינס — 7 מסוקים. מאפיינים טכניים צוות: 2 (1) טייסים תכולה: עד 7 נוסעים משקל נשיאה: 1300 קילוגרם אורך: 13,543 מטר גובה: 3,56 מטא מנועים: 2 × מנוע טורבו Pratt & Whitney РW-207K עוצמת מנועים: 2 × 630 כח סוס (2 × 463 קילוואט מהירות שיא: 275 קמ"ש המקבילות הזרות הן מסוק איירבוס הליקופטרס מדגם EC-145 Eurocopter. Aérospatiale AS.350 Écureuil קמוב Ka-26 מיל מי-2 Eurocopter EC145 מדיה וקבצים בנושא אנסאט בוויקישיתוף http://www.aviaport.ru/directory/aviation/345.html אתר המוקדש למסוק אנסאט מצגת וידאו של המסוק "Новый вертолёт ВВС России экономичен как автомобиль". אורכב מ-המקור ב-2014-01-03. נבדק ב-2012-12-24. http://bastion-karpenko.ru/ansat/ ВВС России получат 30 лёгких вертолётов «Ансат» // Лента. Ру, май 2012 Гражданский «Ансат» с ГМСУ получил сертификат АР МАК // Ресурс машиностроения "Казанский вертолётный завод передаст заказчикам 16 вертолётов "Ансат" до конца года". AEX. 17 במאי 2017. {{cite web}}: (עזרה) Импортозамещаем в полную силу: двигатель ВК-800В заменит американский PW-207K Минобороны России использует около 40 вертолетов "Ансат", www.aex.ru // aex.ru, окт 2016 09.06.2017 Волгоград первым в России получил вертолёт санавиации "Ансат" // helicopter.su "Ансат сертифицирован для полетов при экстремально высоких температурах". www.russianhelicopters.aero. נבדק ב-2019-05-27. The Military Balance 2018, p.199 [1] "Компания "Русские Вертолетные Системы" подписала контракт с PBS Aviation". www.aex.ru. אורכב מ-המקור ב-2019-05-28. נבדק ב-2019-05-28. ""Вертолеты России" поставят "Полярным авиалиниям" семь вертолетов Ансат". www.russianhelicopters.aero. נבדק ב-2019-05-28. Технические характеристики. Ансат. Kazan Helicopters. Казанский вертолётный завод. Новый вертолёт ВВС России экономичен как автомобиль: Наука и техника: Lenta.ru
סימארון (סרט, 1960)

סימארון (באנגלית: Cimarron) סרט מערבון אפי אמריקאי משנת 1960 בבימויו של אנתוני מאן עם גלן פורד ומריה של בתפקידים הראשיים. התסריט מבוסס על רב-מכר בשם זה מאת עדנה פרבר משנת 1929. יש בו תיאור של התיישבות הלבנים הראשונים באזור סימארון שהוא כיום חלק מאוקלהומה, עם בעיות של גזענות, התעשרות ממציאת נפט ושחיתות בעקבות זה כמו בספרה ענק. גרסה מוקדמת יותר הופקה ב-1931 וזכתה בשלושה פרסי אוסקר. הסרט היה מועמד לפרס אוסקר על העיצוב האמנותי והסאונד. סברה (מריה של) מקנזס סיטי, נישאת ליאנסי קראוואט (גלן פורד) שמתעתד לקחת אותה ולהתיישב באזור שומם בחבל סימרון, שם עומדת הממשלה לחלק קרקע בחינם למי שיגיע לשם ראשון. הוריה מתנגדים לכך אך היא יוצאת בעקבות אהבתה ליאנסי. בדרך הם פוגשים ואוספים לעגלתם את טום ווייט (ארתור או'קונל), אשתו שרה (מרסדס מקיימברידג') וילדיהם. הם מתיישבים בעיירה אוסייג' ב-22 באפריל 1889 מתחיל המרוץ לקבלת האדמות (אנ') כשמאות מתיישבים דוהרים בעגלותיהם כדי להיות הראשונים. את יאנסי משיגה דיקסי (אן בקסטר), אשה יפה וקלת דעת המחזרת ללא הצלחה אחרי יאנסי וזוכה באדמה. במרוץ המטורף נהרג סאם פגלר (רוברט קייט), עורך עיתון ואשתו מוויס (אלין מקמהון) מחליטה לחזור לאוסייג' וכן יאנסי וסברה. יאנסי ממשיך להפעיל את העיתון Oklahoma Wigwam, עם עוזרו ג'ס (הארי מורגן). מתיישבים פושטים על בתי אינדיאניים ובראשם הגזען בוב ינטיס (ריצ'רד מקגרואו); הם מבצעים לינץ' באינדיאני, יאנסי יורה בינטיס, ולוקח את אלמנת האינדיאני ובתה לחיות אתם. סברה יולדת בן וקוראת לו סימארון ("סים"). פושעים פורצים לעיירה במטרה לשדוד בנק. הם נכשלים, פורצים לבית ספר במטרה לקחת בני ערובה. הפושעים הם ווס (ויק מורו) ובילי (ראס טמבלין) שעליהם יש פרס גבוה. יאנסי מתערב ושניהם נהרגים אך יאנסי מסרב לקבל את הפרס על ההריגה, דבר שמוביל לריב קשה עם סברה. יאנסי נעלם לחמש שנים לאלסקה וקובה. סים מתאהב ברובי, בתו האנדיאנית של בן, רובי, ובגלל הגזענות הכללית וההתנגדות של סברה הם עוברים לאורגון. בשטח מתגלה נפט וטום וויט נעשה מיליונר ומשתלט בעורמה גם על אדמות האנדיאנים. יאנסי כותב על השחיתות ומוזמן לוושינגטון לקבל הצעה להיתמנות מושל אוקלהומה תמורת "שיתוף פעולה". הוא מסרב ובזה הוא מנפץ את תקוותיה של סברה להתקדם, חל ביניהם קרע והוא עוזב לאירופה. סברה נשארת לבד ובעזרת הלוואה מידידה היהודי סול לוי (דייוויד אופטושו) היא מרחיבה את העיתון והופכת אותו לנפוץ וריווחי. ב-1914 פורצת מלחמת העולם הראשונה וסברה מקבלת מברק שיאנסי נהרג בקרב. מדיה וקבצים בנושא סימארון בוויקישיתוף "סימארון", במסד הנתונים הקולנועיים IMDb (באנגלית) "סימארון", באתר AllMovie (באנגלית) "סימארון", באתר Rotten Tomatoes (באנגלית) "סימארון", במסד הנתונים הקולנועיים KinoPoisk (ברוסית) קדימון לסרט סימארון (1960), באתר יוטיוב סימארון (1960), באתר TCM פסקול המוזיקה של סימרון (1960), באתר יוטיוב
ברית הכוכבים החופשיים

ברית הכוכבים החופשיים (The Alliance Of Free Stars) היא ברית בדיונית של מספר גזעים (ביניהם בני האדם) ביקום של משחק המחשב Star Control והמשכיו. הברית הוקמה (בתגובה למסע כיבוש הגלקסיה של האור-קוואן) על ידי 7 גזעים יורדי-חלל. בני האדם הצטרפו לברית בשנת 2116, 4 שנים לאחר קיום מגע ראשון עם גזע חייזר (הצ'נג'סו). למרות שנלחמה בגבורה, הברית הובסה לבסוף על ידי האור-קוואן קזר-זא (Ur-Quan Kzer-Za), או האור-קוואן הירוק, והיררכיית עבדי הקרבות (כפי שהוצגה בStar Control 1) בשנת 2134. 4 מהגזעים החברים בברית בחרו להכלא מתחת למעטה העבדים, גזע אחד בחר להצטרף להיררכיה כעבד קרבות, גזע אחד נעלם, ואילו הגזע הנותר העדיף להקריב את עצמו במפץ התהילה כדי לעכב את התקדמות ההיררכיה ולא להיכנע. הברית הוקמה מחדש כברית הכוכבים החופשיים החדשה במהלך המשחק Star Control 2. הגזעים החברים בברית הכוכבים החופשיים המקורית היו: צ'נג'סו (Chenjesu) מרנמהרם (Mmrnmhrm) יהאט (Yehat) סיירין (Syreen) שופיקסטי (Shofixti) ארילו (Arilou) בני האדם (Human) ברית הכוכבים החופשיים החדשה הוקמה כאשר הקפטן הגיע לבסיס החלל בכדור הארץ בשנת 2155. למרות שמספר החברים בברית החדשה מנה כ-2000 בני אדם עם הקמתה, במשך השנים הבאות מספרם גדל במהירות עקב פעולותיו של הקפטן לגייס את עזרתם של הגזעים החברים בברית הכוכבים החופשיים המקורית ואף מספר גזעים חדשים. ברית הכוכבים החופשיים החדשה הוכיחה את עוצמתה לאחר שהקפטן היתל בשני גזעי האור-קוואן, תקף ואף הצליח להשמיד את הסה-מאטרה (Sa-Matra, או "הפרס"), ספינת מלחמה רבת עוצמה שנבנתה על ידי הקדמונים. עם השמדת הסה-מאטרה, התפוררה היררכיית האור-קוואן וכוחותיהם המשולבים של הברית והצ'מר הביסו את שארית צי האור-קוואן. הגזעים החברים בברית הכוכבים החופשיים החדשה היו: בני האדם (Human) זוק-פוט-פיק (Zoq-Fot-Pik) ספאת'י (Spathi) ת'ראדאש (Thraddash) עורז (Orz) סופוקס (Supox) אוטוויג (Utwig) סיירין (Syreen) שופיקסטי (Shofxiti) מספר שבטים מורדים של ה-יהאט (Yehat) פקאנק (Pkunk) ארילו (Arilou) צ'מר (Chmmr)
מוריס CDSW

מוריס CDSW (באנגלית: Morris CDSW) היא משאית צבאית מסוג "טרקטור ארטילרי" Artillery tractor (אנ') מתוצרת יצרנית הרכב הבריטית Morris Motors (אנ') באמצעות חטיבת כלי הרכב המסחרים "Morris Commercial Cars" (אנ') אשר יוצרה בין השנים 1935 – 1946 אשר שירתה את כוחות בריטניה במהלך מלחמת העולם השנייה לגרירת כלי ארטילריה בשדה כולל תותחים מסוג: תותח 18 ליטראות ותותח 25 ליטראות, ותותחי הוביצר 4.5 אינץ' "QF 4.5-inch howitzer" (אנ'). ומשנת 1939 תותחי בופורס 40 מ"מ. בנוסף, בין השנים 1940 – 1946 יוצר דגם "מוריס CDSW" על ידי Austin Motor Company" (אנ'). יוצרו 6,686 יחידות. בין השנים 1939 – 1942 יוצר דגם "מוריס CDSW" על ידי "Wolseley Motors" (אנ') יוצרו כ-6,000 יחידות. ראשי תיבות שם הדגם: "CDSW" - הצביע על דגם "C", ציר כפול אחורי "D", שישה צילינדרים מנוע "S" וכננת "W". דגם "מוריס CDSW" הושק בשנת 1933 אך יצורו הסדיר ושיווקו יצאו לפועל בשנת 1935. מנוע קדמי. מנוע בנזין. הנעה 6x4. 6 צמיגים. "מוריס CDSW" גורר תותח 18 ליטראות "מוריס CDSW" במלחמת העולם השנייה בחזית היבשתית במערכה בצפון אפריקה (צולם במצרים) "מוריס CDSW" "מוריס CDSW" "מוריס CDSW" "מוריס CDSW" אוסטין K5 מוריס CS9 מוריס C8 אלביון CX22S מדיה וקבצים בנושא מוריס CDSW בוויקישיתוף "מוריס CDSW" motor-car.net/morris/item Ventham, Philip and Fletcher, David (1990) Moving the guns: the mechanisation of the Royal Artillery, 1854-1939, HMSO ISBN 0-11-290477-7, ISBN 978-0-11-290477-9 ציוד המשמש את גדוד התותחנים web.archive.org/web/20100825225421 "מוריס CDSW" flamesofwar.com/Default.aspx [Fletcher, David (1998)British military transport, 1829-1956, HM Stationery Office, ISBN 0-11-290570-6, ISBN 978-0-11-290570-7 "מוריס CDSW" ww2talk.com/index "מוריס CDSW" - תמונות collection.nam.ac.uk/detail
ריק מהורן

דריק אלן "ריק" מהורן (באנגלית: Derrick Allen "Rick" Mahorn; נולד ב-21 בספטמבר 1958) הוא כדורסלן עבר אמריקאי, אשר היה פעיל בין השנים 1980–1999. ממוצעיו הכוללים לאורך 18 עונותיו בליגת ה-NBA הם 6.9 נקודות, 6.2 ריבאונדים ו-1.0 אסיסטים למשחק. מהורן נולד וגדל בעיר הרטפורד שבקונטיקט, ובשנת 1976 החל ללמוד באוניברסיטת המפטון אשר בווירג'יניה. ב-4 עונותיו בקבוצת הכדורסל של האוניברסיטה העמיד ממוצע של 20.3 נקודות למשחק, כולל 27.6 נקודות למשחק בעונתו האחרונה. בדראפט ה-NBA‏ 1980 נלקח מהורן בבחירה ה-35, על ידי וושינגטון בולטס. בעונתו השנייה בוושינגטון קיבע את מקומו בחמישייה הפותחת של הקבוצה, עם עזיבתם של וס אנסלד ואלווין הייז, ורשם ממוצעים של 12.2 נקודות ו-8.8 ריבאונדים למשחק. בסיום עונת 1984/1985 הועבר בטרייד לדטרויט פיסטונס, בתמורה לדן ראונדפילד. בעונת 1988/1989 סייע לדטרויט לזכות באליפות ה-NBA הראשונה בתולדותיה, כשחקן חמישייה קבוע לצד אייזיאה תומאס, ג'ו דיומרס, מארק אגוויר וביל למביר. לאורך הפלייאוף קלע 6.0 נקודות למשחק בלבד, אך זכה לדקות משחק רבות בשל כישוריו ההגנתיים. בדראפט ההרחבה של שנת 1989 נבחר מהורן על ידי מינסוטה טימברוולבס, אשר שלחה אותו בטרייד לפילדלפיה 76' בטרם שיחק במדיה. בסיום עונת 1989/1990 נבחר לחמישיית ההגנה השנייה של העונה. בעונת 1991/1992 עזב את ה-NBA וחתם על חוזה בקבוצת וירטוס רומא מליגת העל האיטלקית. בעונתו היחידה בקבוצה זכה עמה בגביע קוראץ' לאחר שגברה על סקאבוליני פזארו בסדרת הגמר. לקראת עונת 1992/1993 חתם על חוזה בניו ג'רזי נטס, ועד לסיום עונת 1998/1999 שיחק גם עבור פילדלפיה ודטרויט. לאורך תקופה זו שימש כשחקן ספסל זניח, ומיעט לקבל דקות משחק. בעונת 1999/2000 שימש כמאמן קבוצת "רוקפורד לייטנינג" מליגת ה-CBA. בין השנים 2000–2002 היה עוזר מאמן באטלנטה הוקס, תחת המאמן לון קרוגר. בין השנים 2005–2009 שימש כעוזר מאמן בקבוצת דטרויט שוק מליגת ה-WNBA, תחת ביל למביר עמו שיתף פעולה כשחקן הפיסטונס. בעונות 2006 ו-2008 זכתה הקבוצה באליפות ה-WNBA. בעונת 2009 שימש כמאמן הראשי של הקבוצה, אשר הודחה מהפלייאוף בגמר האזור המזרחי על ידי אינדיאנה פיבר. בסיום אותה עונה עבר המועדון לטלסה, אוקלהומה, ומהורן עזב את הקבוצה. מדיה וקבצים בנושא ריק מהורן בוויקישיתוף פרופיל, באתר Basketball-Reference פרופיל, באתר ליגת ה-NBA סטטיסטיקות ה-NBA של מהורן, באתר basketball-reference.com ביוגרפיה, באתר אוניברסיטת המפטון רשימת הנבחרים בדראפט 1980, באתר basketball-reference.com דטרויט פיסטונס מאבדת את ה-Bad Boy הראשי שלה, באתר upi.com,‏ 28 באוקטובר 1989 מהורן נשלח בטרייד לפילדלפיה, באתר הניו יורק טיימס, 28 באוקטובר 1989 מהורן מצטרף לצוות האימון של דטרויט שוק, בארכיון אתר ה-WNBA,‏ 6 בינואר 2005 סטטיסטיקות האימון של מהורן ב-NBA, באתר basketball-reference.com מועדון השוק מנסה להתרגל לחיים בטלסה, באתר mlive.com,‏ 6 במאי 2010
Panini

Panini הוא שיר של הראפר והזמר האמריקאי ליל נאז X מתוך המיני-אלבום הראשון שלו 7. השיר יצא לאור ב-21 ביוני 2019, ביחד עם המיני-אלבום. השיר נכתב על ידי דייוויד ביראל, דנזל בפטיסט, קורט קוביין, מונטרו למאר היל ואולדיפו אומישור(אנ'), והופק על ידי Take a Daytrip. השיר הוא בסגנון היפ הופ אשר מאפיין שירים נוספים מתוך המיני-אלבום. בשיר דגימה של שירם של נירוונה, "In Bloom", מתוך האלבום Nevermind, עליה קיבל כותב השיר קורט קוביין קרדיט כתיבה בשיר זה. מידע על הסינגל "Panini" באתר מיוזיק בריינז מילות השיר "Panini" באתר Genius סרטון השיר "Panini" באתר יוטיוב מידע על הרצועה "Panini" באתר ספוטיפיי Saponara, Michael (20 ביוני 2019). "Lil Nas X Releases 'Panini' Ahead of New EP '7'". Billboard. נבדק ב-20 ביוני 2019. {{cite web}}: (עזרה) Cowen, Trace William (20 ביוני 2019). "Listen to Lil Nas X's 'Panini' Off Upcoming '7' EP". Complex. נבדק ב-20 ביוני 2019. {{cite web}}: (עזרה) Williams, Aaron (20 ביוני 2019). "Lil Nas X Contemplates The Price Of Fame On 'Panini' From His Upcoming Debut EP". Uproxx. נבדק ב-20 ביוני 2019. {{cite web}}: (עזרה) Kim, Michelle (20 ביוני 2019). "Lil Nas X Credits Kurt Cobain on New Song 'Panini'". Pitchfork. נבדק ב-20 ביוני 2019. {{cite web}}: (עזרה) Renshaw, David (20 ביוני 2019). "Lil Nas X interpolates a Nirvana classic on new song 'Panini'". The Fader. נבדק ב-20 ביוני 2019. {{cite web}}: (עזרה) Serota, Maggie (20 ביוני 2019). "Kurt Cobain Credited as Co-Writer for New Lil Nas X Song 'Panini'". Spin. נבדק ב-20 ביוני 2019. {{cite web}}: (עזרה)
קרחון הוריהאן

קרחון הוריהאן (באנגלית: Hourihan Glacier) הוא קרחון באזור רכס בריטניה שבאנטארקטיקה. הקרחון מנקז את מורדותיו הדרומיים של מגדל וורד, וזורם דרומית-מזרחית לקרחון מריק. שמו של הקרחון ניתן לו על ידי הוועדה המייעצת לשמות אנטארקטיים. הקרחון נקרא על שמו של קפטן ג'וזף ג'י. הוריהאן (Joseph J. Hourihan) מצי ארצות הברית, שהיה רב החובל של ספינת צי ארצות הברית מריק ((USS Merrick (AKA-97), ספינת מטען של צי ארצות הברית במהלך מבצע קפיצה לגובה, שנערך בין השנים 1947–1946, בפיקודו של האדמירל ריצ'רד בירד. קרחון הוריהאן באתר הסקר הגאולוגי של ארצות הברית קרחון הוריאהן באתר הגאזט האנטארקטי המשווה SCAR של ממשלת אוסטרליה מחשבון מרחקים - המרחק מקרחון הוריהאן לאתרים סמוכים קרחון הוריהאן לאורך השנים, סרטון באתר יוטיוב מידע גאוגרפי והיסטורי תולדות משפחתו של ג'וזף הוריהאן
הוריהאן

האם התכוונתם ל... ג'וזף ג'י. הוריהאן – קפטן בצי ארצות הברית, על שמו נקרא קרחון הוריהאן - קרחון ברכס בריטניה שבאנטארקטיקה מג הוריהאן – סופרת ובלוגרית ניו יורקית צ'יפ הוריהאן – במאי זוכה פרסים אמריקאי
גביע הטוטו 2016/2017

גביע הטוטו 2016/2017 לליגת העל הייתה המהדורה ה-32 של הגביע השלישי בחשיבותו בכדורגל הישראלי. התחרות התקיימה בשני שלבים. ראשית, חולקו 14 קבוצות ליגת העל לשלושה בתים, חמש קבוצות בבתים א' וב', וארבע קבוצות בבית ג', הקבוצות שיחקו זו מול זו פעם אחת. שלוש קבוצות מבתים א' וב' ושתי קבוצות מבית ג' העפילו לרבע הגמר ששוחק בשיטת בית וחוץ, המנצחות העפילו לחצי הגמר והגמר בו שיחקו הקבוצות משחק אחד באצטדיון נייטרלי. מכבי פתח תקווה הייתה המגנה על התואר. במשחק הגמר ניצחה הפועל באר שבע את עירוני קריית שמונה 1–4, וזכתה בתואר בפעם השלישית בתולדותיה. חלוקת הקבוצות הייתה לפי מפתח גאוגרפי, הקבוצות הצפוניות (כולל הפועל כפר סבא) שובצו לבית א', שלוש קבוצות מתל אביב, קבוצה אחת מפתח תקווה וקבוצה נוספת מרעננה שובצו לבית ב', הקבוצות הדרומיות (כולל בית"ר ירושלים) שובצו לבית ג'. גביע המדינה בכדורגל 2016/2017
ליל דיקי

דייוויד אנדרו בורד (באנגלית: David Andrew Burd; נולד ב-15 במרץ 1988), הידוע בשם הבמה שלו ליל דיקי (Lil Dicky) או LD, הוא ראפר וקומיקאי יהודי-אמריקאי. הוא פרץ בזכות הווידאו-קליפ לשירו "Ex-Boyfriend" שיצא לאור ב-25 באפריל 2013 והפך לוויראלי עם יותר ממיליון צפיות ביוטיוב תוך 24 שעות. ב-31 ביולי 2015 הוציא את אלבום הבכורה שלו "Professional Rapper". ב-2018 הפך שירו "Freaky Friday", בו אירח את כריס בראון, ללהיט עולמי. ב-2019 הוציא את השיר "Earth", בו הוצגו זמרים ושחקנים רבים ובהם אריאנה גרנדה, ג'סטין ביבר, אד שירן, שון מנדס, קווין הארט, ויז קאליפה, צ'ארלי פות', קייטי פרי ולאונרדו דיקפריו. השיר נוצר כדי לעורר מודעות לסביבה, זיהום ושינוי אקלים. בורד הצהיר כי כל הכנסות השיר נתרמו לארגון "Leonardo DiCaprio Foundation". בשנת 2020 החלה להיות משודרת בארצות הברית סדרה שמבוססת על חייו בערוץ FXX בשם "דייב". מדיה וקבצים בנושא ליל דיקי בוויקישיתוף אתר האינטרנט הרשמי של ליל דיקי (באנגלית) ליל דיקי, ברשת החברתית פייסבוק ליל דיקי, ברשת החברתית אקס (טוויטר) ליל דיקי, ברשת החברתית אינסטגרם ליל דיקי, סרטונים בערוץ היוטיוב ליל דיקי, במסד הנתונים הקולנועיים IMDb (באנגלית) ליל דיקי, באתר אפל מיוזיק (באנגלית) ליל דיקי, באתר ספוטיפיי ליל דיקי, באתר סאונדקלאוד (באנגלית) ליל דיקי, באתר Last.fm (באנגלית) ליל דיקי, באתר AllMusic (באנגלית) ליל דיקי, באתר MusicBrainz (באנגלית) ליל דיקי, באתר דיזר ליל דיקי, באתר Yandex.Music (ברוסית) ליל דיקי, באתר Discogs (באנגלית) ליל דיקי, באתר Songkick (באנגלית) ליל דיקי, באתר Genius
גביע העשור

גביע העשור הייתה מסגרת גביע מיוחדת לכבוד חגיגות העשור לעצמאות מדינת ישראל, והתחרות השלישית בחשיבותה בעונה זו בכדורגל הישראלי. המשחקים פוצלו למעשה ל-2 תחרויות: בגביע הבכיר שנקרא גביע העשור התחרו 12 הקבוצות שהתחרו בליגה הלאומית (הליגה הבכירה) של עונת 1957/1958 ו-4 הקבוצות שסיימו ראשונות בעונת 1957/1958 בליגה א' (ליגת המשנה). בגביע לליגות נמוכות שנקרא גביע ההתאחדות השתתפו 8 הקבוצות שסיימו אחרונות מליגה א', ו-8 קבוצות מליגה ב' (הליגה השלישית) - 4 הקבוצות שסיימו ראשונות בליגה ב' מחוז דרום ו-4 הקבוצות שסיימו ראשונות מליגה ב' מחוז דרום. המשחקים שוחקו במתכונת נוק-אאוט עם הארכה. במקרה של תיקו לאחר הארכה שוחקו משחקים חוזרים. המשחקים החלו ב-11 באוקטובר 1958 והסתיימו ב-15 בנובמבר 1958. הפועל חיפה זכתה בגביע העשור אחרי שניצחה בגמר את הפועל ירושלים, והפועל טבריה זכתה בגביע ההתאחדות אחרי שניצחה בגמר את הפועל באר שבע. משחק חוזר. המשחק הראשון הסתיים בתיקו 1-1 אחרי הארכה. ניצחון טכני. המשחק ננטש בדקה ה-81, בתוצאה 2-2, לאחר ששחקני הפועל תל אביב תקפו את השופט. לכן ניתן ניצחון טכני למכבי פתח תקווה. לאחר הארכה. משחק חוזר. המשחק הראשון ננטש בדקה ה-107 במצב של 2–3 למכבי נתניה. משחק חוזר. המשחק הראשון הסתיים בתיקו 1-1 אחרי הארכה. משחק חוזר. המשחק הראשון הסתיים בתיקו 1-1. אחרי הארכה. משחק חוזר שלישי. במשחק הראשון נגמר 2-2 אחרי הארכה. במשחק השני נגמר 1-1 אחרי הארכה. ניצחון טכני ניצחון טכני הערות: הקבוצה שאירחה את המשחק במגרשה הביתי צוינה כראשונה בכל זוג. צבע ורוד מסמן קבוצות ששיחקו בליגת המשנה. צבע צהוב מסמן קבוצות ששיחקו בליגה השלישית. גביע העשור של הפועל חיפה, אשר גולדברג, 08.09.2011, באתר ההתאחדות לכדורגל
יחסי יפן–עיראק

יחסי יפן–עיראק הם היחסים הבילטרליים שבין יפן לבין רפובליקת עיראק. בשנת 1939 ייסדה יפן את משרד בבגדאד; בשנת 1955 פתחה גם עיראק לשכה בטוקיו. בשנת 1960 שודרגו שתי הלשכות לשגרירויות. בשנת 1991, לאחר פינוי כל הדיפלומטים היפנים מעיראק בעקבות מלחמת המפרץ, השעתה יפן באופן זמני את השגרירות שלה. בשנת 2004 הכירה יפן בממשלת המעבר במדינה. בשנת 2017 פתחה קונסוליה בארביל. בשנת 2018 ייצאה עיראק ליפן סחורות בשווי כולל של 145 מיליארד ין, וייבאה מיפן סחורות בשווי 34 מיליארד ין. יחסי יפן–כווית יחסי יפן–עומאן יחסי יפן–ירדן מדיה וקבצים בנושא יחסי יפן–עיראק בוויקישיתוף יחסי יפן-עיראק באתר משרד החוץ של יפן
המנון טובאלו

ההמנון הלאומי של טובאלו (בטובאלואנית: Tuvalu mo te Atua) הקרוי בשם "טובאלו למען האל" נכתב והולחן על ידי הכותב הטובאלואני אפאסה מנואה. ההמנון קיבל מעמד רשמי לאחר שטובאלו הפכה למדינה עצמאית ב-1 באוקטובר 1978. מילות ההמנון משקפות את האמונה הנוצרית העמוקה של כותב ההמנון ושל המדינה כולה. טובאלו היא מונרכיה חוקתית בחבר העמים הבריטי, כאשר מלכת בריטניה היא ראש המדינה, עקב כך גם המנון הממלכה המאוחדת תקף כהמנון מלכותי של המדינה. המנון הממלכה המאוחדת מידע על היצירה "המנון טובאלו" באתר מיוזיק בריינז Tuvalu – nationalanthems.info, www.nationalanthems.info